Сустрэча з выдатным чалавекам, прэзентацыя яго кніг, публічна прамоўленыя ім словы — гэта заўсёды добрая і павучальная падзея, асабліва калі чалавек гэты — яшчэ і падзвіжнік, і энтузіяст. Несумненна, што да такіх людзей належыць і адметны беларускі краязнаўца Уладзімір Кісялёў — кандыдат эканамічных навук, заслужаны работнік жыллёва-камунальнай гаспадаркі, узнагароджаны медалём “Свяціцеля Кірылы Тураўскага”. Артыкулы яго і аб ім неаднойчы ўпрыгожвалі старонкі “Культуры”.